Η κατάσταση αυτή ονομάζεται πολλαπλή λιπωμάτωση και χαρακτηρίζεται από την ύπαρξη πολλαπλών λιπωμάτων που μπορεί να αναπτύσσονται σε διάφορα σημεία του σώματος (κοιλιακή χώρα, θώρακας, ράχη, άνω και κάτω άκρα). Τα λιπώματα αυτά συνήθως είναι μικρού και μεσαίου μεγέθους, δηλαδή η διάμετρός τους κυμαίνεται από λίγα χιλιοστά μέχρι 5 εκατοστά. Ο μόνος τρόπος αντιμετώπισης είναι η αφαίρεση των λιπωμάτων. Σε περιπτώσεις γειτνίασης 2 ή περισσότερων λιπωμάτων υπάρχει η δυνατότητα αφαίρεσης περισσότερων από ένα λιπωμάτων μέσα από μία μικρή τομή στο δέρμα.